Coba jelasin Sejarah dari Ji Gong dalam bahasa melayu dong

Dilahirkan dengan nama Li Xiuyuan kepada penasihat tentera Li Maochun, Daoji dilahirkan selepas ibu bapanya yang tidak mempunyai anak memasuki sebuah kuil. Sebaik sahaja mereka sampai ke Dewan Lima Ratus Arhat, arca Mahakasyapa terjatuh dari singgahsana teratainya, suatu tanda bahawa arhat telah turun ke bumi.

Selepas kematian ibu bapanya, Ji Gong ke Hangzhou dan menjadi sami di Kuil Ling Yin yang termasyhur, berhampiran Hangzhou. Walaupun kelakuannya yang ganjil melanggar banyak peraturan vinaya (tatalaku tradisional untuk kaum sami), Daoji dikatakan berbaik hati dan sentiasa bersedia untuk membantu orang awam. Namun, tingkah lakunya ada yang kelainan dari sami biksu lain seperti memakan daging dan meminum arak yang ditegah, sehinggakan kelakuan ini membingungkan sami sekerja yang lain yang kemudian memecatnya dari biara. Sejak masa itu, Daoji berkelana dan membantu sesiapa sahaja jika dia berupaya.

Menurut legenda, semasa memupuk ajaran Buddha, Daoji dikatakan mencapai kuasa ajaib. Banyak orang yang nampak sifatnya yang ganjil tetapi berbaik hati dan penuh dengan belas kasihan mula berfikir bahawa Ji Gong ialah jelmaan bodhisatva atau arhat dan kemudian mengakuinya sebagai jelmaan Arhat Penjinakan Naga (), salah satu daripada lapan belas arhat legenda.

Apabila Daoji meninggal dunia di biara Jing Ci pada 14 haribulan dalam bulan qamari kelima (17 Jun 1207), Taoisme Sinkretik mula menghormatinya sebagai dewa dan menerimanya ke dalam dewata. Tidak lama kemudian, agama Buddha juga mula menghormati sifatnya yang baik dan penuh dengan belas kasihan, dengan para penganut Buddha Chán melibatkannya dalam banyak koan klasik yang dicipta mereka. Mazhab I Kuan Tao juga menerimanya ke dalam dewata mereka.